споразумели за друго. Страните си поделят разноските, свързани с всички организационни въпроси, включително разноските за арбитрите.
 УВЕДОМЛЕНИЯ
 3.
 Страните и арбитражният комитет предават всяко искане, известие, писмено становище или всякакъв друг документ чрез пратка с обратна разписка, препоръчана поща, куриер, по факс, телекс, чрез телеграма или чрез всякакъв друг начин за връзка, позволяващ регистриране на пратката.
 4.
 Всяка от страните предоставя на другата страна и на всеки един от арбитрите екземпляр от всяко от своите писмени становища. Екземпляр от документа се предоставя също така и в електронен формат.
 5.
 Всички уведомления, включително исканията за консултации, се адресират съответно до Министерството на външните работи на Украйна и до Генерална дирекция „Търговия“ на Европейската комисия.
 6.
 Незначителните технически грешки, допуснати в искане, известие, писмено становище или всякакъв друг документ, свързан с процедурата пред арбитражния комитет, могат да бъдат поправени чрез представяне на нов документ, ясно посочващ съответните изменения.
 7.
 Ако последният ден, определен за представянето на документ, съвпада с официален празник в Украйна или в Европейския съюз, документът може да бъде представен на следващия работен ден.
 НАЧАЛО НА АРБИТРАЖНАТА ПРОЦЕДУРА
 8.
 Ако страните не са се договорили за друго, те организират среща с арбитражния комитет в срок от седем дни от сформирането му, за да се определят въпросите, чието разглеждане страните или арбитражният комитет считат за уместно, включително въпросите, свързани с възнагражденията и разноските, платими на арбитрите, които съответстват на стандартите на СТО.
 ПЪРВОНАЧАЛНИ СТАНОВИЩА
 9.
 Страната ищец изпраща своето първоначално писмено становище не по-късно от 20 дни след датата на сформиране на арбитражния комитет. Страната ответник представя своята писмена защита не по-късно от 20 дни след датата на представяне на първоначалното писмено становище.
 РАБОТА НА АРБИТРАЖНИТЕ КОМИТЕТИ
 10.
 Председателят на арбитражния комитет ръководи всички негови заседания. Арбитражният комитет може да упълномощи своя председател да взема административни и процедурни решения.
 11.
 Освен ако в настоящото споразумение не е предвидено друго и без да се засягат разпоредбите на параграф 24, арбитражният комитет може да осъществява дейността си по всякакъв начин, включително по телефон, факс или с компютърни връзки.
 12.
 Единствено арбитрите могат да участват в обсъжданията на арбитражния комитет, но техните помощници могат да присъстват на обсъжданията, ако получат разрешение от арбитражния комитет.
 13.
 Изготвянето на всяко решение е от изключителната компетентност на арбитражния комитет и не може да бъде делегирано.
 14.
 Ако възникне процедурен въпрос, който не е уреден в разпоредбите на настоящото споразумение и приложенията към него, арбитражният комитет може да приеме подходяща процедура, при условие че процедурата осигурява равнопоставеност на страните и е съвместима с разпоредбите на настоящото споразумение и неговите приложения.
 15.
 Когато арбитражният комитет прецени, че е необходимо да се променят приложимите при процедурата срокове или да се внесат корекции от процедурен или административен характер, той информира писмено страните за мотивите, налагащи промяната или корекцията, като посочва съответния срок или необходимата корекция. Сроковете по член 310, параграф 2 от настоящото споразумение не се променят без съгласието на страните.
 ЗАМЯНА
 16.
 Ако даден арбитър не е в състояние да участва в процедурата, се оттегли или трябва да бъде заменен,